CELEX: 32004D0455
Language: el
Date: 2004-04-29 00:00:00
Title: 2004/455/ΕΚΑΠΟΦΑΣΗ ΤΗΣ ΕΠΙΤΡΟΠΗΣ, της 29ης Απριλίου 2004, για την προσαρμογή της απόφασης 2003/322/ΕΚ για την εφαρμογή του κανονισμού (ΕΚ) αριθ. 1774/2002 όσον αφορά τη σίτιση ορισμένων νεκροφάγων πτηνών με ορισμένα υλικά της κατηγορίας 1 λόγω της προσχώρησης της Κύπρου (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 1682]

30.4.2004        EL              Επίσηµη Εφηµερίδα της Ευρωπαϊκής Ένωσης                L 156/47
                                   ΑΠΟΦΑΣΗ ΤΗΣ ΕΠΙΤΡΟΠΗΣ
                                        της 29ης Απριλίου 2004
για την προσαρµογή της απόφασης 2003/322/ΕΚ για την εφαρµογή του κανονισµού (ΕΚ)
    αριθ. 1774/2002 όσον αφορά τη σίτιση ορισµένων νεκροφάγων πτηνών µε ορισµένα
                  υλικά της κατηγορίας 1 λόγω της προσχώρησης της Κύπρου
                            [κοινοποιηθείσα υπό τον αριθµό Ε(2004) 1682]
                        (Κείµενο που παρουσιάζει ενδιαφέρον για τον ΕΟΧ)
                                              (2004/455/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και
της Σλοβακίας, και ιδίως το άρθρο 2 παράγραφος 3,
την πράξη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και
της Σλοβακίας, και ιδίως το άρθρο 57 παράγραφος 1.
Εκτιµώντας τα ακόλουθα:
(1)      Για ορισµένες πράξεις οι οποίες θα εξακολουθήσουν να ισχύουν µετά την 1η Μαΐου
         2004 και απαιτούν προσαρµογές λόγω της προσχώρησης, δεν έχουν προβλεφθεί οι
         αναγκαίες προσαρµογές στην πράξη προσχώρησης του 2003 ή έχουν προβλεφθεί µεν
         αλλά χρειάζονται περαιτέρω προσαρµογές. Όλες οι προσαρµογές αυτές πρέπει να
         εγκριθούν πριν από την προσχώρηση ώστε να είναι δυνατόν να εφαρµοστούν από την
         προσχώρηση και έπειτα.
(2)      Σύµφωνα µε το άρθρο 57 παράγραφος 2 της πράξης προσχώρησης, οι προσαρµογές
         αυτές πρέπει να εγκριθούν από την Επιτροπή σε όλες τις περιπτώσεις για τις οποίες η
         Επιτροπή έχει εγκρίνει την αρχική πράξη.
(3)      Ο κανονισµός (ΕΚ) αριθ. 1774/2002 του Ευρωπαϊκού Κοινοβουλίου και του
         Συµβουλίου, της 3ης Οκτωβρίου 2002, για τον καθορισµό υγειονοµικών κανόνων
         σχετικά µε τα ζωικά υποπροϊόντα που δεν προορίζονται για κατανάλωση από τον
         άνθρωπο 14 δίνει στα κράτη µέλη τη δυνατότητα να εγκρίνουν τη σίτιση ειδών
         νεκροφάγων πτηνών, που είτε κινδυνεύουν να εκλείψουν είτε προστατεύονται, µε
14
          EE L 273, 10.10.2002, σ. 1 Κανονισµός όπως τροποποιήθηκε την τελευταία φορά από τον κανονισµό
          (EΚ) αριθ. 808/2003 της Επιτροπής (ΕΕ L 117, 13.5.2003, σ. 1).
 ---pagebreak---     30.4.2004      EL           Επίσηµη Εφηµερίδα της Ευρωπαϊκής Ένωσης          L 156/48
         υλικά της κατηγορίας 1 κατά παρέκκλιση από τους περιορισµούς που εφαρµόζονται
         στη χρήση ζωικών υποπροϊόντων όπως ορίζονται στον εν λόγω κανονισµό.
(4)      Η απόφαση 2003/322/ΕΚ της Επιτροπής περιλαµβάνει κατάλογο των κρατών µελών
         που µπορούν να χρησιµοποιήσουν τη δυνατότητα αυτή, τα είδη των νεκροφάγων
         πτηνών που επιτρέπεται να σιτίζονται µε υλικά της κατηγορίας 1 και τους κανόνες
         εφαρµογής σύµφωνα µε τους οποίους µπορεί να γίνεται η σίτιση αυτή.
(5)      Η Κύπρος έχει υποβάλει αίτηµα για να εγκριθεί η σίτιση ορισµένων ειδών
         νεκροφάγων πτηνών µε ορισµένα υλικά της κατηγορίας 1 και έχει υποβάλει
         ικανοποιητικές πληροφορίες όσον αφορά την εµφάνιση των ειδών αυτών στο έδαφός
         της, καθώς και σχετικά µε τα µέτρα ασφαλείας που πρέπει να εφαρµόζονται κατά τη
         σίτιση των πτηνών αυτών µε ζωικά υποπροϊόντα της κατηγορίας 1.
(6)      Η απόφαση 2003/322/ΕΚ θα πρέπει, ως εκ τούτου, να τροποποιηθεί αναλόγως.
(7)      Η µόνιµη επιτροπή για την τροφική αλυσίδα και την υγεία των ζώων έχει ενηµερωθεί
         για τα µέτρα που προβλέπονται στην παρούσα απόφαση,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                            Άρθρο 1
Η απόφαση 2003/322/ΕΚ τροποποιείται ως εξής:
1.         Το άρθρο 1 αντικαθίσταται από το ακόλουθο κείµενο:
                                           «Άρθρο 1
       Κανόνες εφαρµογής για τη σίτιση νεκροφάγων πτηνών µε υλικό της κατηγορίας 1
Σύµφωνα µε το άρθρο 23 παράγραφος 2 στοιχείο δ) του κανονισµού (ΕΚ) αριθ. 1774/2002, η
Ελλάδα, η Ισπανία, η Γαλλία, η Ιταλία, η Κύπρος και η Πορτογαλία µπορούν να εγκρίνουν τη
χρήση ολόκληρων πτωµάτων νεκρών ζώων τα οποία είναι δυνατόν να περιέχουν ειδικό υλικό
κινδύνου, όπως αναφέρεται στο άρθρο 4 παράγραφος 1 στοιχείο β) σηµείο ii) του κανονισµού
αυτού, για τη σίτιση ειδών νεκροφάγων πτηνών που είτε κινδυνεύουν να εκλείψουν είτε
προστατεύονται, όπως ορίζεται στο µέρος Α του παραρτήµατος της παρούσας απόφασης.»
2.         Το άρθρο 4 αντικαθίσταται από το ακόλουθο κείµενο:
                                           «Άρθρο 4
                               Συµµόρφωση των κρατών µελών
Η Ελλάδα, η Ισπανία, η Γαλλία, η Ιταλία, η Κύπρος και η Πορτογαλία λαµβάνουν αµέσως τα
αναγκαία µέτρα για τη συµµόρφωση µε την παρούσα απόφαση και τα δηµοσιεύουν.
Ενηµερώνουν αµέσως την Επιτροπή σχετικά.»
3.         Το άρθρο 6 αντικαθίσταται από το ακόλουθο κείµενο:
 ---pagebreak---    30.4.2004     EL           Επίσηµη Εφηµερίδα της Ευρωπαϊκής Ένωσης       L 156/49
                                         «Άρθρο 6
                                         Αποδέκτες
Η παρούσα απόφαση απευθύνεται στην Ελληνική ∆ηµοκρατία, στο Βασίλειο της Ισπανίας,
στη Γαλλική ∆ηµοκρατία, στην Ιταλική ∆ηµοκρατία, στην Κυπριακή ∆ηµοκρατία και στην
Πορτογαλική ∆ηµοκρατία.»
4.        Στο µέρος Α του παραρτήµατος προστίθεται το ακόλουθο σηµείο στ):
«Στην περίπτωση της Κύπρου: µαυρόγυπας (Aegypius monachus) και όρνιο (Gyps fulvus).»
                                          Άρθρο 2
Ο παρών κανονισµός τίθεται σε ισχύ, µε την επιφύλαξη της έναρξης ισχύος της συνθήκης
προσχώρησης της Τσεχικής ∆ηµοκρατίας, της Εσθονίας, της Κύπρου, της Λεττονίας, της
Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
κατά την ηµεροµηνία έναρξης ισχύος της εν λόγω συνθήκης.
                                          Άρθρο 3
Η παρούσα απόφαση απευθύνεται στα κράτη µέλη.
Βρυξέλλες, 29 Απριλίου 2004.
                                           Για την Επιτροπή
                                           David BYRNE
                                           Μέλος της Επιτροπής
                                        __________